ตลาดพาณิชย์ ขับเคลื่อนเศรษฐกิจสินค้าอินทรีย์อีสาน ครั้งที่ 2 ส่งเสริมสินค้าเกษตร เชื่อมโยงการท่องเที่ยวและการลงทุน
สำนักงานพาณิชย์จังหวัดสุรินทร์ จัดพิธีเปิดงาน "ตลาดพาณิชย์ ขับเคลื่อนเศรษฐกิจสินค้าอินทรีย์อีสาน ครั้งที่ 2" ภายใต้โครงการยกระดับการค้าภาคอีสาน สู่ศูนย์กลางลุ่มแม่น้ำโขง  กิจกรรมหลักส่งเสริมด้านการตลาดสินค้าเกษตร สินค้าเด่นและผลิตภัณฑ์ในภาคตะวันออกเฉียงเหนือและกระตุ้นเศรษฐกิจในภูมิภาคเชื่อมโยงการท่องเที่ยวและการลงทุนระเบียงเศรษฐกิจอนุภูมิภาคลุ่มแม่น้ำโขง ประจำปีงบประมาณ พ.ศ. 2565 ในระหว่างวันที่ 29 เมษายน - 1  พฤษภาคม 2565 ณ บริเวณสนามหน้าศาลากลางจังหวัดสุรินทร์ (หลังเก่า) อำเภอเมืองสุรินทร์ จังหวัดสุรินทร์  โดยผู้ว่าราชการจังหวัดสุรินทร์ นายสุวพงศ์ กิติภัทย์พิบูลย์ เป็นประธานในพิธีเปิดและนางพิรุณวรรณน์ จงใจภักดิ์ พาณิชย์จังหวัดสุรินทร์ กล่าวรายงาน